बिहार के जमुई में नक्सलियों ने 3 लोगों की गला रेतकर हत्या की  
जमुई के बरहट थाना के कुकरझप डैम के पास तीनों की लाश मिली
नक्सलियों ने मुखबिरी का आरोप लगाया
तीनों को मारने के बाद नक्सलियों ने छोड़ा पर्चा
बिहार के जमुई जिले में मुखबिरी के आरोप में नक्सलियों ने तीन लोगों की गला रेतकर हत्या कर दी. इनमें एक महिला भी शामिल है. नक्सलियों ने हत्या करने के बाद एक पर्चा भी छोड़ा है, जिसमें शिव कोड़ा, बजरंगी कोड़ा और मीणा देवी का नाम लिखा था. साथ ही नक्सलियों ने इन लोगों पर पुलिस में मुखबिरी करने का आरोप लगाया है. नक्सलियों ने छोड़े गए पर्चे पर लिखा है कि इन लोगों को पुलिस को सूचना देने के आरोप में मौत की सजा दी गई है.
पुलिस ने बताया कि जमुई के बरहट थाना इलाके के कुकरझप डैम के पास तीनों की लाश मिली है. पुलिस मामले की जांच कर रही है. पुलिस ने बताया कि शव मिलने के बाद इलाके के लोगों में दहशत का माहौल है. वहीं ,स्थानीय लोगों का आरोप है कि पुलिस गश्ती कम होने की वजह से यह घटना हुई है.     

पुलिस ने बताया कि जमुई के बरहट थाना इलाके के कुकरझप डैम के पास तीनों की लाश मिली है. पुलिस मामले की जांच कर रही है. पुलिस ने बताया कि शव मिलने के बाद इलाके के लोगों में दहशत का माहौल है. वहीं ,स्थानीय लोगों का आरोप है कि पुलिस गश्ती कम होने की वजह से यह घटना हुई है.